laion/Wikipedia-Exotic huggingface dataset:
მარანგის ბრძოლა

მარანგის ბრძოლა — ბრძოლა რომის იმპერიისა და სასანიანების იმპერიის ძალებს შორის. გაიმართა 363 წლის 26 ივნისს. ბრძოლაში დაიღუპა რომის იმპერატორი იულიანე. 363 წელს იმპერატორი იულიანე შეიჭრა სპარსეთში. თავდაპირველად მნიშვნელოვან წარმატებებს მიაღწიეს რომაელებმა (ლეგიონი სპარსეთის დედაქალაქ ქტესიფონამდე მივიდა), მაგრამ იულიანემ ჩათვალა, რომ ქალაქის აღება შეუძლებელი იყო და გადაწყვიტა ქალაქის დატოვება. დაწვა ფლოტი, რომელიც აგებული იყო იმისათვის, რომ საკვები მიეწოდებინა რომაელთათვის. რომაელების გამოსვლა საკმაოდ გაჭიანურდა, დაიწყო შიმშილი. ომის მსვლელობას აღგვიწერს ისტორიკოსი ამიანე მარცელინუსი ნაშრომში „ქმედებანი“. ბრძოლაში დაიღუპა თავად იმპერატორი. გამარჯვება სპარსელებს დარჩათ. Ammianus Marcellinus' works in English at the Tertullian Project with introduction on the manuscripts Browning, Robert, The Emperor Julian, University of California Press, 1976, ISBN 0-520-03731-6 Kaveh Farrokh, Sassanian Elite Cavalry AD 224-642, Osprey Publishing, 2005 David S. Potter, The Roman Empire at Bay AD180-395, Routledge, 2004 ↑ http://www.iranicaonline.org/articles/ardasir-ii-sasanian-king-of-kings-a ↑ Kaveh Farrokh, Sassanian Elite Cavalry AD 224-642, Osprey Publishing, 2005, p.47
ექვთიმე გრძელი

ექვთიმე გრძელი — ქართველი საეკლესიო მოღვაწე ბაგრატ მეფის დროს, მოღვაწეობდა ჯავახეთის წყაროსთავში. ექვთიმეს და მონოფიზიტი სოსთენას რელიგიური პექრობა აღწერილია მიხეილ საბინინის „საქართველოს სამოთხეში“. როგორც ნაწარმოებიდან ირკვევა, ექვთიმე სამშობლოში ანჩაში დაბრუნდა იერუსალიმში ყოფნის შემდეგ. გზად გამოიარა ანტიოქია და რომი, ალექსანდრია და კონსტანტინოპოლი. მ. საბინინი, „სიტყჳს გება ბერისა ეფთჳმე გრძელისა, სოსთენის მიმართ, სომეხთ მოძღურისა“, «საქართველოს სამოთხე», 1882, გვ. 615-621
Computer Gaming World

Computer Gaming World (შემოკლებით CGW) იყო ამერიკული ვიდეო თამაშების ჟურნალი, რომელიც გამოიცემოდა 1981-2006 წლებში. იგი აქვეყნებდა სიახლეებს ვიდეო თამაშების შესახებ, მიმოხილვებსა და პრევიუებს. დაარსდა რასელ საიპის მიერ. 1993 წელს საიპმა ჟურნალი მიჰყიდა კომპანია Ziff Davis-ს. უკანასკნელი ნომერი გამოიშვა 2006 წლის ნოემბერს. არსებობის განმავლობაში სულ გამოიცა 268 ნომერი. The Computer Gaming World Museum CGW on the 1UP Network დაარქივებული 2008-11-23 საიტზე Wayback Machine. ↑ Associated Press (August 18, 1993). „Ziff-Davis Acquisition“. The New York Times. p. Section D; Page 14; Column 6; Financial Desk. ↑ Sipe, Russell (October 1993). „From The Publisher“. Computer Gaming World. p. 178. ციტირების თარიღი: 26 March 2016.
ალ-მაჰთასი

ალ-მაჰთასი (არაბ. المغطس‎) — არქეოლოგიური ძეგლი იორდანიაში. მდებარეობს მდინარე იორდანეს აღმოსავლეთ ნაპირზე, მკვდარი ზღვიდან 9 კილომეტრში. მიჩნეულია იესო ქრისტეს ნათლობის ადგილად. არქეოლოგიური ძეგლი შედგება ორი ობიექტისაგან: ტელ-ელ-ჰარარი, აგრეთვე ცნობილი როგორც „ილია წინასწარმეტყველის ამაღლების ბორცვი“ და რაიონი სადაც მდებარეობს იოანე ნათლიმცემლის სახელობის ეკლესია. ძეგლი ამჟამად მცირე წყალსატევია, რომელიც არანაირად არაა დაკავშირებული მდინარე იორდანესთან, თუმცა ბიზანტიური ნაგებობების შემორჩენილი ნანგრევები მიუთითებს იმაზე, რომ ძეგლი მინიმუმ VI საუკუნიდან არსებობს. მიუხედავად იმისა, რომ აქ გათხრები მხოლოდ 1996 წელს დაიწყო, უკვე აღმოჩენილია ორი ათეული უძველესი ტაძარი. აღდგენილია იოანე ნათლისმცემელის სახელობის ტაძარი. 2015 წლიდან არქეოლოგიური ძეგლი იუნესკოს დაცვის ქვეშაა. XXI საუკუნიდან ალ-მაჰთასი მომლოცველობის ცენტრი გახდა. ↑ U.N. backs Jordan’s claim on site where Jesus was baptized ↑ The Baptism Site of Jesus Christ ↑ Evaluations of Nominations of Cultural and Mixed Properties to the World Heritage List: ICOMOS Report ↑ Православная энциклопедия. Вифавара
პალიკო ჯიმშელაძე

პალიკო ჯიმშელაძე (დ. 8 ივლისი, 1975) — ქართველი მორაგბე , შუამარბი, 10 ნომერი. საქართველოს ნაკრებში ჩაატარა ყველაზე მეტი მატჩი (53) და მოაგროვა ყველაზე მეტი ქულა 304 (8ლ 57გ 47ს 3ა), რაც მოგვიანებით გააუმჯობესა მერაბ კვირიკაშვილმა. ტანად 180 სანტიმეტრია და 88 კილოს იწონის. რაგბამდე ჭიდაობდა. თამაში 16 წლისამ დაიწყო. პირველ მწვრთნელად საშა ლობჟანიძე ჰყავდა, შემდეგ კი დავით კაკაბაძე და გურამ მოდებაძე. 1994 წელს საფრანგეთში იასპარეზა ჭაბუკთა მსოფლიო თასზე. საქართველოს ორგზის ჩემპიონია რუსთავის ხარებში 1993/4 და თბილისის გუმარში 1996. მერე, ბორჯღალოსანთა მასობრივი ემიგრაციის პირველივე ტაღლის დროს, გადავიდა საფრანგეთში, სადაც ორი სეზონი კასტრში გაატარა, თითო გრენობლსა და ორიაკში, ბოლო სამი კი ბობინში. კაცთა ნაკრებში 1995 წლიდან რეგულარულად თამაშობს. 2001 წელს არგენტინაში იჩაუქა შვიდკაცას მსოფლიო თასზე, 2003 წელს კი ავსტრალიაში დიდი რაგბის მსოფლიო თასზეც იბურთავა (4 მატჩი, 23 ქულა). ასევე 2007 წელს (საფრანგეთი) დიდი რაგბის მსოფლიო თასზე. 2001 წელს რუმინეთის ძლევით ერთა თასი მოიგო (5 მატჩი, 54 ქულა) , 2005 წელს კი, იმავე მეტოქის ჯობნით, ანთიმოზის თასი. თავიდან უკანა ბეკი იყო, შემდეგ შუა, 1999 წლიდან კი დამწყები 10 ნომერია.
PC Gamer

PC Gamer — ყოველთვიური ჟურნალი დაარსებული 1993 წელს ქალაქ ბათში, გაერთიანებული სამეფოში, რომელსაც გამოსცემს კომპანია Future plc. იგი, ძირითადად, ორიენტირებული არის პერსონალურ კომპიუტერულ თამაშებზე. ჟურნალი მოიცავს სიახლეებს ვიდეო თამაშების ინდუსტრიიდან, PC თამაშების პრევიუებსა და მიმოხილვებს, ასევე აპარატულ უზრუნველყოფასთან, მოდებთან და კლასიკურ თამაშებთან დაკავშირებულ თემებს ჟურნალის აქვს რამდენიმე რეგიონული გამოცემა, ესენია: მალაიზიური, რუსული, ესპანური და შვედური, რომლებსაც, მეტნაკლებად გააჩნიათ საკუთარი მასალები. აშშ-სა და ბრიტანეთის გამოცემები არის ყველაზე მეტად გაყიდვადი ჟურნალები თავიანთ ქვეყნებში. არსებობს ჟურნალის ორი ძირითადი გამოცემა: ბრიტანული (PC Gamer UK) და ამერიკული (PC Gamer US). ორივე ვერსია გამოიცემა კომპანია Future plc-ის მიერ. ბრიტანული ვერსია დაარსდა 1993 წლის ნოემბერს, ხოლო მისი დაძმობილებული ამერიკული ვერსია - 1994 წლის ივნისს. არსებობს რამდენიმე რეგიონული გამოცემა, რომლებიც იყენებს ამ ორი ძირითადი გამოცემების მასალებს, მაგალითად, რუსეთი და მალაიზია, რომლებიც იყენებენ ბრიტანული ვერსიის მასალებს, ხოლო შვედური ფესვებს იღებს ამერიკული ვერსიიდან, თუმცა იგი იქცა დამოუკიდებელ ჟურნალად, გამომდინარე იქიდან, რომ შვედეთში PC თამაშები უფრო პოპულარულია ვიდრე კონსოლის თამაშები, რამაც განაპირობა, ის რომ აღნიშნულ ვერსიას გაჩნია საკუთარი მასალები. რაც შეეხება ავსტრალიურ გამოცემას, იგი დაარსდა 1998 წლის აგვისტოს და გამოიცემოდა Conspiracy Publishing-ის მიერ, თუმცა 2004 წლის შუა პერიოდში ჟურნალმა შწყვიტა არსებობა. ასევე არსებობს ესპანური ვერსია სახელწოდებით "PC Juegos y Jugadores". ორივე ამერიკული და ბრიტანული ჟურნალები გამოიცემა წელიწადში 13-ჯერ (დეკემბრის თვეში ორჯერ). PC Gamer-ი მიმოხილვა იწერება ჟურნალის რედაქტორებისა და თვისუფალი მკითხველების მიერ და განისაზღვრება პროცენტული შკალით. აშშ-ის გამოცემაში, დღემდე, არცერთ თამაშს არ მიუღია 98%-ზე მეტი შეფასება. (Sid Meier's Alpha Centauri, Half-Life 2 დაCrysis), მაშინ როდესაც ბრიტანულ გამოცემას არასდროს, არცერთი თამაშისთვის არ მიუნიჭებია 96%-ზე მეტი. (Kerbal Space Program, Civilization II, Half-Life, Half-Life 2, Minecraft, Spelunky და Quake II ბრიტანულ ვერსიაში რიცხობრივად ყველაზე დაბალი შეფასება 2% მიიღო თამაშმა Big Brother 1, ამას მოჰყვა გაგრძელება Big Brother 2, რომელმაც ასევე მიიღო დაბალი შეფასება. 225 ნომერში, 2013 წლის აგვისტოს მიმოხილველებმა ვიედო თამაშ Leisure Suit Larry: Magna Cum Laude-ის დაუწერეს 3%. აშშ-ის გამოცემაში ყველაზე დაბალი შეფასება დაფიქსირდა 4%, რომელიც მიიღო Mad Dog McCree. ოფიციალური ვებსაიტი ↑ PC Gamer. Future plc. დაარქივებულია ორიგინალიდან — 25 სექტემბერი 2011. ციტირების თარიღი: 27 September 2007. ↑ PC Gamer Press Kit (PDF). Future plc (12 February 2007). დაარქივებულია ორიგინალიდან — 11 ოქტომბერი 2007. ციტირების თარიღი: 27 September 2007.
ვასილ კაცაძე

ვასილ კაცაძე (ლომუ) (დ. 16 ივლისი, 1976, პოტსდამი, გდრ) — ქართველი მორაგბე, უნივერსალი. უთამაშია როგორც შერკინებაში, ისე უკანა ხაზზე. საქართველოს ნაკრებში ჩაატარა 34 მატჩი (2 კაპიტნად, 8 ლელო). 2001 წლის ევროპის ერთა თასის მფლობელი (5 მატჩი, 1 ლელო), 2003 წლის მსოფლიოს თასის გათამაშების მონაწილე (4 მატჩი). ორჯერ ითამაშა შვიდკაცას მსოფლიო თასზე (2001, 2005). გამოდიოდა საქართველოს ხელბურთელთა ახალგაზრდულ ნაკრებშიც.
აკა მორჩილაძე სარბიელში 1

„აკა მორჩილაძე სარბიელში 1“ (1995-1997 წწ.) — ქართველი მწერლის აკა მორჩილაძის 1995-2009 წლებში, სპორტულ ჟურნალ „სარბიელში“ გამოქვეყნებული სტატიების პირველი კრებული. აკა მორჩილაძე, იგივე გიო ახვლედიანი 1995-2009 წლებში მუშაობდა სპორტულ ჟურნალ „სარბიელში“ ე.წ. მესვეტედ და სხვადასხვა ფსევდონიმით აქვეყნებდა სტატიებს სპორტის თითქმის ყველა სახოების შესახებ. მის სტატიებში განსაკუთრებული აქცენტი კი ფეხბურთზე არიას გაკეთებული. 2012 წელს ჟურნალ „სარბიელის“ რედაქტორის ზურაბ მეძველიას იდეით შეიკრიბა და გამოიცა აკა მორჩილაძის, სხვადასხვა დროს დაწერილი სტატიები, რომელმაც ათი ტომი შეადგინა. 2013 წელს გამოიცა სტატიების კრებული მეორე ნაწილიც „აკა მორჩილაძე სარბიელში 2“, სადაც 1998-2001 წლებში გამოქვეყნებული სტატიები შევიდა. ბაკურ სულაკაურის გამომცემლობა - „აკა მორჩილაძე სარბიელში 1“ საბა - ელექტრონული წიგნების სახლი - „აკა მორჩილაძე სარბიელში 1“
აკა მორჩილაძე სარბიელში 2

„აკა მორჩილაძე სარბიელში 2“ (1998-2001 წწ.) — ქართველი მწერლის აკა მორჩილაძის 1995-2009 წლებში, სპორტულ ჟურნალ „სარბიელში“ გამოქვეყნებული სტატიების მეორე კრებული. აკა მორჩილაძე, იგივე გიო ახვლედიანი 1995-2009 წლებში მუშაობდა სპორტულ ჟურნალ „სარბიელში“ ე.წ. მესვეტედ და სხვადასხვა ფსევდონიმით აქვეყნებდა სტატიებს სპორტის თითქმის ყველა სახოების შესახებ. მის სტატიებში განსაკუთრებული აქცენტი კი ფეხბურთზე არიას გაკეთებული. 2012 წელს ჟურნალ „სარბიელის“ რედაქტორის ზურაბ მეძველიას იდეით შეიკრიბა და გამოიცა აკა მორჩილაძის, სხვადასხვა დროს დაწერილი სტატიები, რომელმაც ათი ტომი შეადგინა. 2012 წელს გამოიცა სტატიების კრებულის პირველი ნაწილი „აკა მორჩილაძე სარბიელში 1“, სადაც 1995-1998 წლებში გამოქვეყნებული სტატიები შევიდა. ბაკურ სულაკაურის გამომცემლობა - „აკა მორჩილაძე სარბიელში 2“ საბა - ელექტრონული წიგნების სახლი - „აკა მორჩილაძე სარბიელში 2“ ↑ ბაკურ სულაკაურის გამომცემლობა - აკა მორჩილაძე სარბიელში 2
ბესიკ ხამაშურიძე

ბესიკ ხამაშურიძე(ანტილოპა) (დ. 14 აგვისტო, 1977, ქუთაისი) — ქართველი მორაგბე, 15 ნომერი, გარემარბი. საქართველოს ნაკრებში ჩაატარა 36 მატჩი (8 ლელო). 2001 წლის ევროპის ერთა თასის მფლობელი (4 მატჩი) და 2003 წლის მსოფლიოს თასის გათამაშების ფინალური ეტაპის მონაწილე (4 მატჩი). უთამაშია შვიდკაცას მსოფლიო თასზე (2001). საქართველოს ნაკრებში თამაშობდა მამამისიც, ბართლომე ხამაშურიძე (დაბ. 01.07.1954).
გელუჩა

„გელუჩა“ — ქართველი მწერლის და ჟურნალისტის დავით კოვზირიძის სადებიუტო რომანი, რომელიც 2011 წელს გამოსცა ბაკურ სულაკაურის გამომცემლობამ. როგორც ავტორი წიგნის ყდაზე მინაწერით საგანგებოდ გვაფრთხილებს, ტუალეტში სხარტად წასაკითხი წიგნია. სამი დამოუკიდებელი ამბავი პარალელურად ვითარდება და დროდადრო იკვეთება, ეპილოგში კი ერთიანდება. „გელუჩა“ — ესაა დღევანდელი საზოგადოების სარკე და პაროდია. რომანი-მოზაიკა, რომელიც მოგვითხრობს თითქოს განსხვავებულ, სინამდვილეში კი შემაწუხებლად ერთნაირ ადამიანებზე. ყდა პროლოგივით  სამფეხა ონავარი  უჩა  ცირკი  ბარნოვზე  შემთხვევა   ნაღვლიანი პლასტმასის ხვლიკები  თანასოფლელი ბოვშის ივენთი  კრიმინალური ქრონიკა  გაიმაზა  კინოში, როგორც სასადილოში  გენას ჩიბურაშკა  ფანატი გელა  არმაზი, მეტსახელად რამაზი  კუტურიე   უჩექსა  13 დღე გერმანიის გარშემო  ჯაზები  აღსარებაზედ  პროფილი  რევანში  9ღრეობა  ინტერვიუ და ლიზიკო ჩიტიძე  ეპილოგივით  „გელუჩა“ - პროლოგივით ბაკურ სულაკაურის გამომცემლობა - „გელუჩა“ ↑ დავით კოვზირიძე - „გელუჩა“
დავით კოვზირიძე

დავით კოვზირიძე (ცნობილია როგორც — მძიმე კაცი) — ქართველი მწერალი და ჟურნალისტი. დავით კოვზირიძე 1998 წლიდან ჟურნალისტად მუშაობს. წერდა სპორტულ ჟურნალ „ათიანში“. არის ჟურნალ ტაბულას მესვეტე. არის ავტორი და წამყვანი გადაცემა „მძიმე კაცთან“, რომელიც 2012 წლიდან ინტერნეტ პორტალ new.ge-ზე, ხოლო 2013 წლიდან — ტელეკომპანია ტაბულაზე გადის. 2011 წელს გამოიცა მისი პირველი რომანი „გელუჩა". დავით კოვზირიძე, ასევე, არის „2 ივნისის მოძრაობის“ აქტივისტი. მოძრაობის ძირითადი მოთხოვნა მარიხუანის დეკრიმინალიცაზიაა. თითქმის ყველა გადაცემაში, „მძიმე კაცი“ სტუმრებს ეკითხება მარიხუანის მოწევის გამოცდილებაზე, მის დეკრიმინალიზაციაზე და ა.შ. „გელუჩა“ ბაკურ სულაკაურის გამომცემლობა — 2011 წელი დავით კოვზირიძე - „აი ია“ დავით კოვზირიძე - „პასი“ ↑ დავით კოვიზიძე — 2 ივნისის მოძრაობა ↑ ელექტრონული წიგნების სახლი - „გელუჩა"
ემზარ ბედინეიშვილი

ემზარ ბედინეიშვილი (დ. 16 აგვისტო, 1975, თბილისი) — ქართველი თავისუფალი სტილით მოჭიდავე. ევროპის ჩემპიონი (2000) და ოთხგზის მესამე პრიზიორი (1999, 2004, 2007, 2008). სამგზის ოლიმპიადის მონაწილე (2000, 2004, 2008). შეიარაღებული ძალების თამაშების მეორე პრიზიორი (1999) ბალავაძის ტურნირის ხუთ გზის გამარჯვებული. საქართველოს და საბერძნეთის შვიდ გზის ჩემპიონი. ხმელთაშუა ზღვების თამაშების ჩემპიონი (2008) ბუნდესლიგის ორ გზის ჩემპიონი (2005) შიფერშტადის სახელით და 2010 წელს აალენის სახელით. 2002 წლიდან ასპარეზობს საბერძნეთის სახელით. 2012 წლიდან საქარათველო ეროვნული ნაკრების მწვრთნელი თავისუფალ ჭიდაობაში. ემზარ ბედინეიშვილი — ბიოგრაფიული ლექსიკონი ემზარ ბედინეიშვილი[მკვდარი ბმული] — ქართული სპორტი
იმპერიუმი

იმპერიუმი (ლათ. Imperium) — რომის სახელმწიფოს უმაღლესი სამხედრო–სამოსამართლო და ადმინისტრაციული ხელისუფლება, რომელიც ადრე მეფეს ეკუთვნოდა, ხოლო რესპუბლიკის შექმნის შემდეგ მაგისტრატებს (დიქტატორი, კონსული, პრეტორი, ცენზორი, ედილი, კვესტორი) უნაწილდებოდა. ქართული საბჭოთა ენციკლოპედია, ტ. 5, თბ., 1980. — გვ. 120.
მწერლებსა და წიგნებზე

„მწერლებსა და წიგნებზე“ — ქართველი მწერლის აკა მორჩილაძის წერილები მწერლებსა და წიგნებზე, რომელიც სხვადასხვა დროს იბეჭდებოდა ჟურნალ „ცხელ შოკოლადსა“ და „არილში“. აკა მორჩილაძის ეს კრებული არ წარმოადგენს ლიტერატურული კრიტიკის კლასიკურ ნიმუშს – მასში დარღვეულია ქრონოლოგია; აქ ვერ ნახავთ ვერც ერთ ისტორიულსა თუ ბიოგრაფიულ თარიღს, ვერც რომელიმე მწერლისა თუ წიგნის შესახებ თუნდაც ერთ, უკვე საყოველთაოდ შეთანხმებულ, წყალგაუვალ მოსაზრებას. კრებული მხოლოდ და მხოლოდ აკა მორჩილაძის პირადი შთაბეჭდილებების ნაკრებია. ბაკურ სულაკაურის გამომცემლობა - „მწერლებსა და წიგნებზე“ დღიური „ვეფხისტყაოსნის“ შესახებ www.vascogaspar.com-ზე[მკვდარი ბმული] ↑ ბაკურ სულაკაურის გამომცემლობა - „მწერლებსა და წიგნებზე“
ერმინია ბრუმანა

ერმინია ბრუმანა (დ. 12 სექტემბერი, 1897, პიგუ — გ. 9 იანვარი, 1954, ბუენოს-აირესი) — არგენტინელი მასწავლებელი, მწერალი, ჟურნალისტი, დრამატურგი, ქალთა უფლებების დამცველი სოციალისტური და ანარქისტული იდეებით. მან დაწერა ცხრა წიგნი და თერთმეტი სცენარი. მისი ნამუშევრები იბეჭდებოდა პერიოდულ გამოცემებში, მათ შორის: Mundo Argentino, El Hogar და La Nación. Palabritas, 1918. Cabezas de mujeres, 1923 Mosaico, 1929 La grúa, 1931 Tizas de colores, 1932 Cartas a las mujeres argentinas, 1936 Nuestro Hombre, 1939 Me llamo niebla, 1946 A Buenos Aires le falta una calle, 1953 La protagonista olvidada, 1933 Bellucci, Mabel (1994). «Anarquismo y feminismo. El movimiento de mujeres anarquistas con sus logros y desafíos hacia principios de siglo». Todo es Historia abril (321): pp. 66-67. Fletcher, Lea (1987). Una mujer llamada Herminia. Buenos Aires: Catálogos Editora. Paniza, Delio (1954). Semblanza de Herminia Brumana. Buenos Aires: Montiel. Rodríguez Tarditi, José (1956). Herminia Brumana, escritora y maestra. Buenos Aires. Sámatan, Marta Elena (1974). Herminia Brumana, la rebelde. Buenos Aires: Plus Ultra. Szlaska de Dujovich, Raquel (1987). Herminia C. Brumana en su proyección docente e intelectual. Buenos Aires: De la autora. Wapnir, Salomón (1964). Perfil y obra de Herminia Brumana. Buenos Aires: Perlado. ↑ Dujovich, Raquel Szlaska de (1987). Herminia C. Brumana en su proyección docente e intelectual (ესპანური). R. Szlaska de Dujovich, გვ. 61.
შამპანის ბორცვები, სახლები და სარდაფები

შამპანის ბორცვები, სახლები და სარდაფები — საფრანგეთში, შამპანის რეგიონში არსებული რამდენიმე ადგილის გაერთიანება. იგი მოიცავს: ოტვილერის, აის და მაროილ-სურ-აის ისტორიულ ვენახებს; სენტ-ნიკეზის ბორცვებს რეიმსში; შამპანის გამზირს და ფორტ-ჩაბროლს ეპერნეში. 2015 წელს, შამპანის ბორცვები, სახლები და სარდაფები იუნესკომ მსოფლიო მემკვიდრეობის ძეგლების სიაში შეიტანა. UNESCO
ბურგუნდიის ტერუარები

ბურგუნდიის ტერუარები — მიწის საკუთრებათა რიგი, რომელიც წარმოაჩენს მევენახეობას ბურგუნდიის ღვინის რეგიონში, პოლიტიკური მარეგულირებელი იმპულსების, ტერუარების, გეოლოგიის და კლიმატის ჩათვლით. იგი მოიცავს: ბონის და მის მიმდებარედ მდებარე სოფლების ვენახებს და მათთან დაკავშირებულ საწარმოო ერთეულებს; დიჟონის ისტორიულ ცენტრს. 2015 წელს, იუნესკომ იგი მსოფლიო მემკვიდრეობის ძეგლთა სიაში შეიტანა. UNESCO
მეიმანდი (ქერმანი)

მეიმანდი (სპარს. ميمند) — სოფელი ირანში. მდებარეობს ქერმანის ოსტანში. 2006 წლის მონაცემებით სოფელში ცხოვრობს 673 ადამიანი. მეიმანდი არის ქერმანის ოსტანის ყველაზე ძველი სოფელი. იგი ითვლება ადამიანის პირველ საცხოვრისად ირანის მთიანეთში. აქ მოსახლეობის დასახლება მოხდა დაახლ. 12 000 წლის წინ. ამჟამინდელი სოფლის მოსახლეობა მისდევს მომთაბარე მეცხოველეობას. ზამთრობით ბრუნდებიან ხეობაში და ცხოვრობენ კლდეში გამოკვეთილ სახლებში 2005 წლიდან სოფელი წარდგენილია იუნესკოს მსოფლიო მემკვიდრეობის კანდიდატად, ხოლო 2015 წელს იუნესკომ შეიტანა მსოფლიო მემკვიდრეობის ძეგლების სიაში. იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის ძეგლების სია აზიასა და ოკეანეთში ↑ Cultural Landscape of Maymand ↑ Sites in China, Iran, Mongolia and Singapore inscribed on UNESCO’s World Heritage List
საბჭოთა კავშირის საფეხბურთო ჩემპიონატი 1974

საბჭოთა კავშირის საფეხბურთო ჩემპიონატი 1974 — საბჭოთა კავშირის საფეხბურთო ჩემპიონატის 36-ე გათამაშება. გამარჯვებული გახდა კიევის „დინამო“, მეორე ადგილზე გავიდა მოსკოვის „სპარტაკი“, მესამეზე – ოდესის „ჩერნომორეცი“. დაიწყო 12 აპრილს და დასრულდა 21 ნოემბერს. ჩაჩავა, ჯ., სტატისტიკოსის ბლოკნოტიდან // „ლელო“, 5 დეკემბერი, 1974, № 241 (5271), გვ. 3. The Rec.Sport.Soccer Statistics Foundation.
შოთი

შოთი — ქართული თონის პურის სახეობა, გრძელი და რკალისებური ფორმის. აქვს სქელი ყუა, თხელი პირი და წაწვეტებული ბოლო. განსაკუთრებით გრძელი და მოხრილი ხმლისებური შოთები იციან კახეთში, ქართლში კი შედარებით მოკლე შოთებს აცხობენ. სახელწოდება „შოთი“ წარმართულ ღვთაებასთან, მთვარესთან უნდა იყოს დაკავშირებული. ძველ საისტორიო წყაროებში საწირველად პურიცაა დასახელებული, ამასთან, ყოფითმა ტრადიციამ შემოინახა ხორბლის ზედაშეები, რისგანაც სარიტუალო პურებს აცხობდნენ. შოთი დღესაც განსაკუთრებით სადღესასწაულო დანიშნულებით გამოიყენება. შეგიძლიათ იხილოთ მედიაფაილები თემაზე „შოთი“ ვიკისაწყობში. ნადირაძე, ელდარ (2011). ქართული მატერიალური კულტურის ეთნოგრაფიული ლექსიკონი. თბ.: მერიდიანი, გვ. 345, გვ. 610. ISBN 978-9941-10-489-3.  გოცირიძე, გიორგი (2007). კვების ხალხური კულტურა და სუფრის ტრადიციები საქართველოში. თბ.: ისტორიისა და ეთნოლოგიის ინსტიტუტი, გვ. 212, გვ. 386. ISBN 978-99940-58-22-8.
Creation Engine

Creation Engine — თამაშის ძრავა შემუშავებული ამერიკული კომპანია Bethesda Game Studios-ის მიერ საკუთარი პროექტებისთვის. პირველი თამაში, რომელშიც გამოიყენეს Creation Engine, არის The Elder Scrolls V: Skyrim, გამოსული 2011 წლის 11 ნოემბერს, ხოლო ბოლო თამაშია Fallout 4, გამოსული 2015 წლის 10 ნოემბერს. Creation Engine, თავდაპირველად, შეიქმნა სპეციალურად The Elder Scrolls-ის მეხუთე ნაწილის The Elder Scrolls V: Skyrim-ისთვის. თამაშის სერიის წინა ნაწილები, კონკრეტულად კი The Elder Scrolls IV: Oblivion და კომპანიის სხვა თამაშები (მაგალითად Fallout 3 გამოიყენებდა მესამე მხარის ძრავას Gamebryo). ამავე კომპანიის თამაში Morrowind აგებულია Gamebryo-ს წინამორბედ ძრავზე სახელწოდებით NetImmerse. Creation Engine შექმნილი Bethesda Game Studios-ის ძალისხმევით, აგებულია გეიმბრიოს კოდზე, რომელიც შეიმუშავებული იქნა Emergent Game Technologies-სა და Numerical Design Limited-ის მიერ., Creation Engine თამაშებში წარმოაჩენს რეალისტურ შუქ-ჩრდილებსა და უფრო დეტალურ ობიექტებს შორი მანძილიდან ხედვისას. მოგვიანებით შეიქმნა ძრავის განახლებული ვერსია, რომელიც გამოიყენეს Fallout 4-ში. Creation Kit არის მოდინგის ხელსაწყო Creation Engine-ის თამაშებისთვის, რომელიც შექმნა Bethesda Game Studios-მა The Elder Scrolls-ის მოდიფიკაციისათვის, რისი მეშვეობითაც შესაძლებელია სხვადასხვა ცვლილებების, ახალი ტერიტორიების, რასების, იარაღებისა და ტექსტურების დამატება თამაშში. ამ ხელსაწყოს გამოყენებით შექმნილი მოდები ხელმისაწვდომი არის Steam Workshop-ზე, NexusMods-სა და სხვა უამრავ საიტზე. Fallout 4-ისთვის Creation Kit შეიქმნა 2016 წლის აპრილს. Robert Purchese. TESV: Skyrim powered by Creation Engine. Eurogamer. ციტირების თარიღი: 14 ნოემბერი, 2011. Don Woligroski. Elder Scrolls V: Skyrim: PC Performance, Benchmarked. Tom's Hardware. ციტირების თარიღი: 14 ноября 2011. Brent Justice, Kyle Bennett. The Elder Scrolls V: Skyrim Performance & IQ Preview. en:HardOCP. ციტირების თარიღი: 14 ნოემბერი, 2011. ↑ Bethesda: Skyrim’s Creation engine developed by accident. ციტირების თარიღი: 28 июня 2015. ↑ Quintin Smith. Skyrim’s Creation Engine Detailed. Rock, Paper, Shotgun. დაარქივებულია ორიგინალიდან — 2012-09-03. ციტირების თარიღი: 14 ноября 2011. ↑ Creation Kit. დაარქივებულია ორიგინალიდან — 2016-05-19. ციტირების თარიღი: 2016-05-30. ↑ Creation Kit. დაარქივებულია ორიგინალიდან — 2016-05-19. ციტირების თარიღი: 2016-05-30.
ალისია მორეუ დე ხუსტო

ალისია მორეუ დე ხუსტო (11 ოქტომბერი, 1885 – 12 მაისი, 1986) — არგენტინელი ექიმი, პოლიტიკოსი, პაციფისტი და ადამიანის უფლებების დამცველი. ალისია დაიბადა ფრანგების ოჯახში, ლონდონში. როდესაც არგენტინაში გადავიდნენ საცხოვრებლად ის კიდევ ბავშვი იყო. იქ ის თავიდან პედაგოგიურ სასწავლებელში სწავლობდა, ხოლო შემდეგ სამედიცინო მიმართულებით. ის იყო ქვეყანაში მეოთხე ქალი რომელმაც ექიმის ხარისხი მიიღო. მან პოლიტიკური აქტივობა 1906 წელს გამართულ თავისუფალი აზროვნების საერთაშორისო კონფერენციის შემდეგ დაიწყო. მან დაამყარა კავშირები სოციალისტურ პარტიასთან და თანამშრობლობდა საერთაშორისო სოციალისტურ გაზეთთან. 1922 წელს ის დაქორწინდა ხუან ბატისტა ხუსტოზე და შეეძინათ სამი შვილი. 1956 წელს ის გახდა ჟურნალ La Vanguardia-ს დირექტორი. ორი წლის შემდეგ სოციალისტური პარტია გაიყო ორ პარტიად: დემოკრატიულ სოციალისტურ პარტიად და პოპულარულ სოციალისტურ პარტიად რომლის გენერალური სეკრეტარიც იყო ალისია. ბუენოს-აირესის პუერტო-მადეროს უბნის მთავარ ქუჩს მისი სახელი ჰქვია. Evolución y educación, 1915. La emancipación civil de la mujer, en Humanidad Nueva, 1919. El socialismo y la mujer, de La Vanguardia, 1933. El Socialismo según la definición de Juan B. Justo, 1946. La mujer y la democracia, 1947. ¿Qué es el Socialismo?, 1983. Gladys Lopez: Alicia Moreau de Justo: Pionera Del Feminismo Y La Igualdad, ISBN 987-614-098-1 ალისია მორეუ დე ხუსტოს ფონდი (ესპანური) ნეკროლოგი (ინგლისური)
სერო-არმასონესი

სერო-არმასონესი (ესპ. Cerro Armazones) — მთა ჩილეში. მდებარეობს ანტოფაგასტის რეგიონში, ჩილეს სანაპირო ქედის სიერა-ვიკუნია-მაკენის სექციაში, ქალაქ ანტოფაგასტიდან 130 კმ-ით სამხრეთ-აღმოსავლეთით. ცნობილი ხდება, რომ მთაზე აშენდება ევროპის სამხრეთული ობსერვატორიის მსოფლიოში უდიდესი ტელესკოპი (E-ELT) და ობსერვატორია. სამუშაოების დაწყებამდე, სანამ მწვერვალის ზედაპირს მოასწორებდნე, მთის სიმაღლე ზღვის დონიდან 3 046 მეტრს აღწევდა. სერო-არმასონესი ოპტიკური ასტრონომიისათვის პრივილეგირებულ ზონაში მდებარეობს, რადგან ამ ტერიტორიაზე, ღამეების 89% წელიწადში უღრუბლოა. უკიდურესად დიდი ევროპული ტელესკოპისათვის (E-ELT) სერო-არმასონესი 2010 წლის 26 აპრილს შეირჩა. ღამის პანორამა ობსერვატორიამდე მისასვლელი გზის გაყვანა ჩილეს ვულკანების სია Bird's view on Cerro Paranal and Cerro Armazones ↑ http://www.eso.org/public/teles-instr/elt/ ↑ Defence Mapping Agency Topographic Center. Joint Operations Graphic [map], 1 edition, 1 : 250,000, 1501. (1974) (JPEG) p. Sheet SG 19-2. ↑ Schöck, M.; Els, S.; Riddle, R.; Skidmore, W.; Travouillon, T.; Blum, R.; Bustos, E.; Chanan, G.; Djorgovski, S. G.; Gillett, P.; Gregory, B.; Nelson, J.; Otárola, A.; Seguel, J.; Vasquez, J.; Walker, A.; Walker, D.; Wang, L. (1 April 2009). „Thirty Meter Telescope Site Testing I: Overview“. Publications of the Astronomical Society of the Pacific. 121 (878): 384–395. arXiv:0904.1183. Bibcode:2009PASP..121..384S. doi:10.1086/599287.CS1-ის მხარდაჭერა: იყენებს ავტორის პარამეტრს (link)
ლახტაობა

ლახტაობა — ქართული ხალხური თამაში. მოთამაშე ვაჟები კენჭისყრით ორ თანაბარ ჯგუფად იყოფიან. ერთი ჯგუფი თავმდამსხმელებისაგან შედგება, მეორე — თავდამცველებისაგან, რომლებიც იცავენ ლახტებს და საკუთარ თავს. დამცველები მიწაზე შემოხაზულ დიდ წრეში რადიალურად დგებიან და ფეხებს შუა ლახტებს იწყობენ ბალთით წრის ხაზთან. თავდამსხმელები წრეს გარშემო ურბენენ და სხვადასხვა ფანდით ცდილობენ ლახტების მოტაცებას, როდესაც თავდამსმხმელები წრიდან ყველა ლახტს გამოიტანენ, იწყება წრეში მყოფთა „შეხურება“, ანუ ფეხზე ლახტით ცემა, დამცველები ერთმანეთს ზურგით ამოუდგებიან და ცდილობენ წრიდან გამოუსვლელად თავდამსხმელები „ჩაჭრან“, ე. ი. ცალი ფეხი ფეხზე მოარტყან. დამცველთა წარმატების შემთხვევაში „ჩაჭრილები“ წაგებულად ითვლებიან. გუნდები ადგილებს იცვლიან და თამაშს თავიდან იწყებენ. ცნობილია ლახტაობის სხვა ვარიანტებიც. ლახტაობა ერთ-ერთი ფართოდ გავრცელებული თამაში იყო ძველ საქართველოში, იგი მიზნად სიმამაცის და ვაჟკაცური თვისებების გამომუშავებას ისახავდა ახალგაზრდობაში. ამ თამაშში თავისებურად უნდა იყოს ასახული სიმაგრეთა დაცვის სიმბოლიკა. მერკვილაძე გ., ქართული მოძრავი თამაშობანი, ტფ., 1921; შერაზადიშვილი ზ., ლახტი ქართული ხალხური თამაშობანი, თბ., 1970; Элашвили В. И., Традиции грузинской народной физической культуры и современность, Тб., 1973; ელაშვილი ვ., ქართული საბჭოთა ენციკლოპედია, ტ. 6, თბ., 1983. — გვ. 150.